Source: http://lasmak.fi/index.php?sivu=Blogi&id=47
Timestamp: 2019-03-21 06:38:14+00:00
Document Index: 19006434

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Palkkaennakko ei ole palkka vaan pikavippi
29.9.2018 | © Talousteema Oy
Verohallinto tulkitsee väärin tulorekisterilakia vaatiessaan palkkaennakoiden ilmoittamista tulorekisteriin samalla tavalla kuin palkat ilmoitetaan. Palkkaennakko ei ole palkka vaan se on lyhytaikainen laina, joka maksetaan takaisin nettopalkasta vähentämällä.
Laissa tulotietojärjestelmästä tai sen hallituksen esityksessä ei mainita sanaakaan palkkaennakosta eikä etukäteen maksettavasta palkasta. Silti Verohallinto ohjeistaa, että myös palkkaennakko tulee ilmoittaa viimeistään viidentenä kalenteripäivänä palkkaennakon maksupäivästä. Verohallinnon ohjeessa sanotaan seuraavasti:
”Palkkaennakosta tulee toimittaa ennakonpidätys ja maksaa sosiaalivakuutusmaksut palkkaennakon maksupäivänä. Kun ennakonpidätys on toimitettu ja sosiaalivakuutusmaksut maksettu, palkkaennakko vähennetään työntekijän bruttopalkasta varsinaisena palkanmaksupäivänä.”
Palkkaennakkoa ei voida vähentää työntekijän bruttopalkasta vaan se vähennetään nettopalkasta, koska se on maksettua rahaa. Se ei ole bruttopalkkaa, josta vähennetään ennakonpidätys sekä työntekijän eläkevakuutus- ja tapaturmavakuutusmaksut.
Palkkatietoilmoituksen tekemiseksi oikea-aikaisesti tieto palkkaennakosta ei tule palkanlaskijalle ajoissa, minkä seikan Verohallinto näyttää tietävän mutta ei ymmärrä taloushallinnon ammattilaisten vaikeaa tilannetta:
”Tieto palkkaennakosta saattaa nykyisin tulla kirjanpitäjälle esimerkiksi vasta seuraavan kuun aikana. Jatkossa ilmoittaminen tapahtuu reaaliaikaisesti. Tulotietojärjestelmästä annetun lain mukaan tiedot maksetuista suorituksista on ilmoitettava viimeistään viidentenä kalenteripäivänä maksupäivän jälkeen.”
Palkkatietoilmoittaminen tapahtuu niin nopealla aikataululla, että tällä vauhdilla palkkaennakoiden ilmoittaminen ei onnistuisi.
Viisi päivää tarkoittaa kalenteripäiviä. Siihen lasketaan mukaan lauantait, sunnuntait ja juhlapyhät. Jos tulorekisterilain tarkoittama palkanmaksupäivä on esimerkiksi perjantai, ilmoitus on tehtävä viimeistään seuraavan viikon keskiviikkona. Tähän jää vain kolme arkipäivää, josta juhlapyhätkin voivat lohkaista yhden tai kaksi päivää pois.
Vaikka ilmoittamisaika olisi vain yksi arkipäivä, kysymyksessä ei ole reaaliaikainen ilmoittaminen, koska reaaliaikaisuus tarkoittaa sitä, että ilmoitus tehdään samalla sekunnilla kuin maksaminen. Verohallinto valehtelee puhuessaan reaaliaikaisuudesta.
Palkkaennakoiden ilmoittamisesta päästään eroon, kun palkkaennakot tulkitaan niiden todellisen luonteensa mukaisesti pikavipeiksi. Kysymyksessä on lyhytaikainen laina, jonka työnantaja antaa työntekijälleen ja vähentää seuraavasta palkasta.
Jos palkkaennakko olisi palkkaa, silloin myös työnantajan työntekijälle antama asuntolainakin olisi palkkaa lainan nostopäivänä ja se pitäisi samalla tavalla ilmoittaa tulorekisteriin viiden päivän kuluessa nostopäivän jälkeen sekä toimittaa ennakonpidätys ja maksaa työntekijän vakuutusmaksuosuudet koko lainan pääomasta.
Palkanmaksua koskevassa palkkatietoilmoituksessa laina vähennetään palkasta tulolajilla 408 Nettopalkasta vähennettävä muu erä. Verohallinnon tätä tulolajia koskevassa ohjeessa sanotaan seuraavasti: ”Työnantaja voi kuitata omia saataviaan työntekijän palkasta.” Palkkaennakko on tällainen saatava samoin kuin asuntolaina.
Tulorekisteri on muutenkin aivan liian byrokraattinen ja yrityksille paljon lisäkustannuksia aiheuttava, että siihen ei enää tarvita mitään Verohallinnon omia byrokratiavirityksiä vaan työnantajien tulee voida toimia järkevästi mutta silti kohtuullisesti tulorekisterilakia noudattaen.
Laki on kirjoitettu niin huonosti, että täysin sitä ei kukaan voi noudattaa – ei edes Verohallinto.
Työnantajat eivät lainkaan hyödy tulorekisteristä vaan hyötyjät ovat Verohallinto, Työttömyysvakuutusrahasto, Kela sekä eläke- ja tapaturmavakuutusyhtiöt. Näiden aikaisemmin tekemää työtä on siirretty yrityksille. Eniten kärsivät pienimmät yritykset.
Verohallinnon ja vakuutusyhtiöiden kuuluisi maksaa yrityksille tästä työstä se rahamäärä, jonka nämä yritykset joutuvat maksamaan tilitoimistoilleen.
He ansaitsevat paremman työn ja elämänTilitoimistot tienhaarassa: täysautomaatio vai asiantuntijapalveluOsakepääomarajan poistamisesta tuli torsoTilinpäätökset laaditaan liian vaikeastiKuka maksaa turhan työn?Yrittäjyyden ylistäminen ei enää riitä vaan tarvitaan tekojaSuomen valtiosta on tullut digiterroristiKotitarkastajat nelihenkisiin perheisiin – onko totta?Tulevaisuudessa vain osakeyhtiöitäYötöitä kirjanpitäjille ja palkanlaskijoilleSeuraavaksi valvontakamerat kassoilleSuomen Yrittäjät nujakoi turhaan ay-liittojen kanssaPalkkaennakko ei ole palkka vaan pikavippiTulorekisterissä on päivämäärävirheHallitus mahdollistaa ihmisten säästöjen ryöstämisenKiristyvästä tietosuojasta paineita luottotietoyhtiöillePuolen vuoden musta aukko asuntoyhtiön taloudessa”Joskus tulee virheilmoitus, joka sitten häviää itsestään”Kassavirtahanke täyttää 15 vuottaTulorekisteri – kenen byrokratiaa se keventää?Aika ja raha – yrittäjän kaksi stressiäSuomen valtio tuotti taas tappiotaAllekirjoitettua tilinpäätöstä ei saa muuttaa”Kuuden euron simmi”Miksi taloushallinnon muutokset ajoitetaan vuodenvaihteeseen?Pienet tilitoimistot kyllä pärjäävät, mutta suuret…Tuntemattomat tilinpäätöskaavat suojaavat yrittäjää vainoltaMiten valvonta ”laaditaan”?Miksi yrittämisen byrokratia tuntuu kevyeltä?Arvonlisäverolaki kirjoitettiin kateuden kiimassaVerohallinto järjestää kirjanpitäjien hirttäjäiset tammikuussaSumu laskeutui Suomen talouden ylleYhdenkertainen kirjanpito kummittelee”Posti kulkee, kun Kusti polkee”Puhumattomuus on velallisen pahin virheTelia myy viestipalveluita mutta vastaa viesteihin hitaasti”Itselleen sika kiusan tekee…”Kolmen vuoden säännön anatomiaKirjanpitolaki rikkoo varovaisuuden periaatettaPyhä osinkoverotus – ”Miks kaiken pitää aina muuttua?”Vain muutos on varmaaValoa ikkunoissaOmaVero on huonompi kuin odotinPieni nainen ja iso unelmaTyö on antamista – ei ottamistaPuhelinetujen ennakonpidätykset tarpeetonta näpräämistäAuto kirjanpidossa – auto ei kirjanpidossa – auto jälleen kirjanpidossaVATT:n veroselvitys unohti tärkeimmän investointikannustimenABC-huoltamon kahvilassa on paras veroasiantuntemusMicrosoftille asiakkaat ovat vain lypsykarjaaKuudenkymmenen talousjohtajan harhainen totuusHankasalmi, Hämeenlinna, Oulu ja HelsinkiPienessä yrityksessä ihminen puhuu ihmiselleEduskunnassa saa valehdella mutta ei syyttää valehtelustaSeura-lehti: "Mikä kannustaa yrittämään?"Juha Sipilä haluaa Suomeen 110.000 uutta työpaikkaaJuuri nyt tilitoimistopalveluiden tarve kasvaa”Tämä on aivan hevon humppaa”Tekisinkö tilinpäätöksen vanhan vai uuden lain mukaisesti?